# Australianterrieri

### Wikipedia

Australianterrieri
Avaintiedot
Alkuperämaa | Australia
Määrä | Suomessa noin 4 000
Rodun syntyaika | 1800-luku
Alkuperäinen käyttö | maatilojen työkoira
Nykyinen käyttö | seurakoira, rauniokoira
Elinikä | 14 vuotta
Muita nimityksiä | Aussi, Australian Terrier
FCI-luokitus | Ryhmä 3 Jaos 2 #008
Ulkonäkö
Paino | ihanne uroksilla 6,5 kg nartuilla hieman vähemmän
Korkeus | noin 25 cm nartuilla vähemmän
Väritys | sininen,harmaan sininen,hiekka tai punainen

Australianterrieri (Australian terrier) on pienikokoinen terriereihin kuuluva koirarotu. Se oli aikoinaan mitä parhain, tarmokas ja rohkea maatilojen koira. Se pystyi tappamaan kaikenlaisia pieniä tuhoeläimiä ja jopa käärmeitä, ja toimi valppaana vahtikoirana, joka suojeli eristäytyneitä maatiloja tunkeilijoilta.

## [muokkaa] Ulkonäkö

Ulkomuodoltaan australianterrieri on matala ja lyhytjalkainen, mutta jäntevä. Sillä on pitkä ja karkea karva. Täysikasvuisella australianterrierillä on yleensä leijonamainen kaulus ja päätä peittää ns. top-knot, joka voi olla laadultaan muuta turkkia pehmeämpää karvaa ja myös vaaleampaa. Karva on karheaa, suoraa ja tiheää. Väriltään australianterrierit ovat tummansinisen/parkin (blue & tan), hiekan (sandy) värisiä tai punaisia (red).

Australianterrierin ulkonäöllisiin erityispiirteisiin kuuluu muun muassa säkäkorkeuteen nähden pitkä runko, pitkä ja litteä kallo jota peittää karkea karva, tummat ja eloisat silmät, tiiviit ja mustat huulet sekä pienet ja tiiviit käpälät.

Joissakin maissa häntä voidaan vielä typistää toisin kuin Suomessa, jossa typistäminen on kielletty.

## [muokkaa] Luonne ja käyttäytyminen

Australianterrierin vanhat luonneominaisuudet ovat yhä tallella – se mielellään nykypäivänäkin tappaisi kaikenlaisia pieniä tuhoeläimiä. Se ei todennäköisesti peräydy yhteenotoissa muiden koirien kanssa, eikä varmasti mielellään jätä kissoja rauhaan, ellei sitä ole kasvatettu pennusta pitäen kissojen seurassa. Se on viehättävä, iloinen ja terrierimäisen huumorintajun omaava seurakoira, ja useimmiten mainio kumppani lenkeillä ja agilityradalla.

## [muokkaa] Alkuperä

Tämä terhakka australialaisrotu polveutuu useista brittiläisistä terriereistä, kuten cairn-, yorkshiren-, skyen- ja kenties norwichinterrieristä, jotka tulivat uudisasukkaiden mukana Australiaan 1800-luvulla. Tavoitteena oli tehokas rottakoira maatilojen tarpeisiin.

Myöhemmin australianterrieri levisi toisen maailmansodan jälkeen silkkiterrierin tapaan armeijan henkilökunnan ja liikematkailijoiden mukana Pohjois-Amerikkaan. Rotu on yhä kaikkein suosituin Australiassa ja Uudessa-Seelanissa, mutta sitä on jo runsaasti muissakin maissa, varsinkin Englannissa.

## [muokkaa] Aiheesta muualla

- Australianterrierikerho Ry
- FCI - Fédération Cynologique Internationale

Haettu osoitteesta http://fi.wikipedia.org../../../a/u/s/Australianterrieri.html

Luokka: Koirarodut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Polski
- Српски / Srpski